Дора Габе
Песен

chitanka.info

Земята е от твойто слънце уморена,

иди си, летен ден, иди си, дълъг ден!

и стария ни дъб, и той е уморен,

безпомощно отпуснат, дъх едва поема.

О, топла лятна вечер! Още е небето

прозрачно и на запад кърваво, а ето,

видение ли, сън ли, грее в светлината

със друга светлина и нова, и позната

вечерница-звезда. Отварят чашки бели

към нея цвят до цвят,

в молитва къщите стоят, глави привели,

и сякаш божи дъх прегърна тоя свят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.